6

ISIGIDIMI SAMAXOSA, AUGUST 16, 1883.

U General Joubert usand’ukubuya evela kwi mfazwe yakwa Mapoch, ubuyeke eloyisile elo. Inkosana ezo u Mapoch no Niabel bonke bangeniswe ematyaleni lakuba lixesha lokutetwa kwamatyala amakulu.

Elusutu.—Ngapaya kokuba ondilele bate benza intla- nganiso (Ipitso) yokuxoxa indawo yokuba ulaulo lubuyela kwi Nkosazana, akuko ndaba zimbi zivela e Lusutu. Kutiwa kanjako ukubiwa kwamahashe kukulile.

Amakonxwa amabini abekwintolongo yase Victoria West abaleke nge Cawa (5 Aug.) Bekukwesokugqibela *Isigidimi* ebesibike ukubaleka kwaba banjwa kwakule ntolongo. Kwinkewu ezisabileyo kuko obenetyala lokubulala.

Ukubiyelwa kwendlela ka-Loliwe.—Amafama kuvakala ukuba akala ngeliti impahla yawo iyapela nguloliwe, kuseloko wavulwayo nje uloliwe impahla ezenzakeleyo zezingamawakawaka. Noko ke elempendulo alikemi Iona.

U Nogumbe e India.—Kutiwa kwelo izindlu ezisand’ ukutshabalala kulomsingakazi zikwi 5,000. Into eninzi yemizana itshayelwe ngokunjalo, ngamawakawaka abantu abasaswele amakaya. Kuyoyikeka ngati oti amanzi akutsha kubeko icesina.

Ubusela.—Ngase Kokstadt kusand’ ukubanjwa into apa bati ngu O’Brien ngokuranelwa ukuba ube imipu wayitengisa kuma Mpondo. Nokoke ubungqina obumiyo abuko, kupela kuba kubonwa indoda leyo ike yanemali kakulu malunga neloxa.

Kwelabesutu.—U Lerothodi kuvakala ukuba uvuyisiwe kanye lulaulo Iwakwamlungu. Kuvakala kanjalo ukuba isigitshimi sisand’ ukufika e Lusutu sivela kwa Zulu esasitunywe ngu Letsie ngendlelandlela zoxolo pakati kwabo no Cetywayo.

Liti ipepa lase Transvaal i *Volksstem* kugqitywe kona kwelokuba, izizwana ezipantsi ko Mapoch no Mampore zahlula-hlulwe, iti ndoda leyo kunye no sapo Iwayo ibotshwe pantsi kwendoda enomhlaba (farmer) iminyaka emihlanu. Asibukoboka ke noko obo!

Kwintlanganiso ebisand’ ukubako yala madoda anoko- ngama kwicala lemfundo, u Mr. Justice Smith unyulelwe ukuba abe yintloko yawo, esikundleni sika *mfi* u Professor Murray, kwati endaweni ka *mfi* u Mr. Donald Ross kwanyulwa u Professor Thompson wase Stellenbosch.

Indawo e Bofolo eshiywe ngu Rev. Mr. Berry, esati uye kupata ibandla le Free Church pesheya kwe Nciba, izaliswe ngu Rev. Mr. Hainesworte, umshumayeli obuciko bukulu. Malizibulele ibandla lase Bofolo ngokufumana lomfundisi.

Ukunikelwa kwa Besutu ku Laulo lwa Pesheya.— Kwintlanganiso emisa imiteto e Kapa kwamkeleke kakuhle ukuba a Besutu bapume kolu ulaulo Iwe Koloni. Kukutshwe ne mali emalunga kwi £20,000 kuba namhla bepuma kolu ulaulo. Lendawo ke kuvunyelwe ngayo kwindawo ezinje ngoma Qonce, nase Bayi, nase Komani, njalo njalo.

Odutyulweyo.—U James Carey um Irish obesemkombeni epuma kwelakowabo ebekisa e Natal ndawonye no sapo Iwake, ute ngomhla we 22 kule ifileyo nge Cawa ukumka komhla, kufupi ne Bayi wadutyulwa yenye indoda abati ngu O’Donnell, akatatanga xesha lide ukuqawuka. Ute umkombe wakufika e Bayi u O’Donnell lowo waselenikelwa kumapolisa Kuvakala ukuba u Carey ubeselezibiza ngo Power. Lo James Carey ngomnye wamabedengu awaceba imbujiso yo Lord F. Cavendish no Mr. Burke e Ireland, nowaba ngumngcatshi wabanye abanjengo Joseph Brady abaxonywayo.

INCWADI ZABA BALELI.

NDAZA NDABONA.

Nkosi yam uxolo ndinyamezele andizange ndikukataze, uze undinya mezele nangokuba ndingumntu osandla silixelegu. Ndibuza kumanene angaba nako ukundicazela esi simanga kuba mna nditsho ukuti simanga. Kweli lase Batenjini kuko esi simanga : Kuko intombi ezihambezishumayela, ewe ndinosizi ukuti zide zivunyelwe ukuba zishumayele napantsi kwe ntong ozezindlu zika Tixo, zime ukuma oku esihlalweni sabafundisi. Ndite nqa ukuba kungatuba linina ukuba lento ide ivunywe nanga bafundisi, bazitinina izi Balo ezi Ngcwele ezililizwi lika Tixo. Hayi ukuba lusizi ukuti abantu balibeke pantsi izwi lika Tixo baze bakokelise izimvo zabo, asikuko nokuba kulusizi ukude esi sono singene, sivunyelwe pakati kwamabandla ka Tixo? Nokuba kuguquka abantu ngenteto yaba bantwana asinako ukuti batunywe

ngu Tixo kuba lento ipambene nezi Balo. Ngaba moya ati u Mapostile masibacikide ukuba bavela ku Tixo na ? Mna okwam nokuba kuhla isitunywa size sifundise into epambeneyo ne sib'alo andingekolwa bayi nakanye. Nazi indawo ezibanga ukuba nditi lento ipambene nokutanda kuka Tixo. Tyila ku Makorinte okuqala XI. vers 5 nakwese XIV. vers 34; nakwe yokuqala ku Timote isahluko se II. vers 12, nezinye indawo.

Bell B. Kota.

Queenstown.

UDUMO LUKA DUMO.

Zihlobo zam ndiyanazisa into ebonwe ngawam amehlo nebonwe ngabanye abantu. Ngomhla otile seva ngo Rev. B. S. Dlepu ukuba u Rev. C. Pamla uya kushumayela e Cradock, ke ndamhlangabeza u Pamla e Witmoss Station ukuya kwake e Cradock, ndati ungashumayela na e Witmoss xa ugodukayo wati ewe. Mandinqumle. Bafika ke ngo 27 June u Rev. C. Pamla no Rev. B. S. Dlepu. Ndandite kwango 24 June ndakoleka imali £1 5s. 6d. Kute ngo 27 kwangena inkonzo yazala tu indlu yesikolo akwabiko nendawo le sada sabakupela pandle abase kaya abantu. Wenza amaculo u Rev. B. S. Dlepu ngesi Dutch. Fanukuba ama Dutch aye 43. Walesesha ngesi Xosa u B. Dlepu, watabata ku Luke nge sityebi no Lazarosi; watandaza ngesi Dutch u C. Pamla, walesesha ngesi Dutch kwange sityebi no Lazarosi washumayela ngesi Dutch weleka ngesi Xosa kwakulo ndawo. Wayawa ngenwa yinto yake u Pamla, ndenqa ndakubona no Dlepu seyimngene lento. Bamane becula kamnandi amaculo aziwa ngabo bodwa kancinane, atate omnye alandele omnye, benze usizi kancinane. Yavakala intokazi yo Mxosakazi yo, yo, yo, ndabona sebe batandatu abantu esiguqweni, kwesuka odade bababini bawa nabo bazihlaziya. Kwaqb- boka amaqaba amatandatu ndingateti mna ngabantu abalilayo. Obo busuku bufana nemihla endaka ndayibona ku Anderton Ngesi e Somerset East. U Mr. January Manqina akazilazilanga ukunika u Rev. C. Pamla i 10s. esiti yi present. Imfanele u Pamla. U Rev. Dlepu uyakuhambisa umsebenzi we Nkosi kakuhle. Tandazani kwi Nkosi yesivuno itumele abasebenzi esitiyeni.

Booy Sobikwa.

Witmoss, 9 June, 1883.

UMSUTU NGENTETO YESISUTU.

Nkosi yam Mr. Editor ye *Sigidimi* uncedo kwelo pepa lendaba zohlanga. Nditi yanga inkita yakowetu ingayipulapula into etetwayo yi Editor. Kwoku! Hai ukuba lusizi xa ungayaziyo inteto yolunye uhlanga. Kangelani nibone kwelo pepa lika April, fundani isi Sutu nesi Bulu. Anitandina ukusifunda isi Sutu ? Ndiyabuza manene akowetu ? Lomntu unyanisele oti fundani inteto zonke kuba ngomso akwazi apo uya kukonza kona. Ndiya nicacisela, ngoku niyabona lento ukufunda ulwimi lwa semzini kulungile kanye. Niyabona mna ndingum Sutu abanye abandazi; ndingum Sutu njeke ndisifundile isi Xosa esi, ndisifundile njeke isi Xosa esi ndiyayifunda nencwadi yaso, kangela namhlanje ndiya samkela ne *Sigidimi sama-Xosa.* Ndenziwa yintoni ? Ndenziwa kukusazike. Kangelani ke nina Besutu, nani Maxosa, nani ma Mfengu kunjeke—Ngomso uyakusuka apa uye kwenye indawo kanti kutetwa enye inteto leyo ungayigqaliyo kuti cwaka nditsho ndinidyamalela. Ngomso wena Mxosa unyana wako uya kufilisha intombi yo Msutu wena ke yise no nina niya kutinina ukuteta nomkozi wenu? Kuya kuti cwaka kuni nditsho nqo. Wena Msutu unyana wako uya kuzeka e Maxoseni, wena yise nonina niya kutinina ukuteta nomkozi wenu ? Kuya kuti cwaka. Hayi ke ukuba lusizi ukuya kufuna umntu wenye indlu ukuza kutolika, xa angekoyo lomtoliki kuti cwaka nentsini. Mhlayimbi uza kuzeka i Ngesikazi, mhlayimbi i Lawukazi, ne Awuwakazi, no Mrolonikazi, no Mokalahalikazi, kuba Iona utando alunakuma ndawonye gqalake. Mhlayimbi uza kukonza kude le apo ungaziyo. Bazalwana ayi ncinane lento inkulu kanye. U Msutu uyakuti kuwe:—

*Buri Tee tepeletse kayeno.* (Inene ndicubukile namhla.) *Ga Ice tsebe go re Ice entse yuang?* (Andazi ukuba nditenina ?) *Tsuene phoofolo e mogathla o Tchopo.* (Inene yinyamakazi emsila ugoso.) *Nyoko e ea baba.* (Inyongo ira’ra.) *Mpohue gase le lebelo.* Inciniba asingawo namendu.) *Sesotho se thata go feta puo tsotle.* (Isisutu silukuni ukugqita inteto zonke.) *Rutang sesotho le sekone kanthle.* (Fundani isi Sutu nesi Xosa kakuhle.) Hai ke makowetu nditeta njalo mna.

O mandipele apa. U Msutu uti yena *: Se no ngola pagolo Ichele u thla tsoga u thlola molao oa leselinyana.* Zungandilwi Mr. Editor *Sigidimi* kumhlana ndikukatazayo, ndim esako isicaka u

Isaac N. B. Motaung.

Zuurfontein, M. Post, April 1883.